Euroopa Kohtu (kolmas koda) 4. aprilli 2019. aasta otsus – OZ versus Euroopa Investeerimispank (EIP)
(kohtuasi C-558/17 P)1
(Apellatsioonkaebus – Avalik teenistus – Euroopa Investeerimispanga (EIP) töötajad – Seksuaalne ahistamine – Uurimine programmi „Dignity at work“ raames – Ahistamise tõttu esitatud kaebuse rahuldamata jätmine – Nõue tühistada EIP presidendi otsus, millega jäeti kaebus rahuldamata – Kahju hüvitamine)
Kohtumenetluse keel: inglise
Pooled
Apellant: OZ (esindaja: avocat B. Maréchal)
Teine menetlusosaline: Euroopa Investeerimispank (EIP) (esindajad: K. Carr ja G. Faedo, keda abistas avvocato A. Dal Ferro)
Resolutsioon
1.    Tühistada Euroopa Liidu Üldkohtu 13. juuli 2017. aasta kohtuotsus OZ vs. EIP (T-607/16, ei avaldata, EU:T:2017:495) osas, milles sellega jäeti esiteks rahuldamata OZ-i hagis esitatud hüvitisenõuded, mis põhinevad Euroopa Investeerimispanga (EIP) vastutusel uurimismenetluses väidetavalt toime pandud rikkumiste eest, sealhulgas apellandi õiguse olla õiglaselt ära kuulatud järgimata jätmise eest, ja teiseks tema hagis esitatud tühistamisnõuded.
2.    Jätta apellatsioonkaebus ülejäänud osas rahuldamata.
3.    Tühistada Euroopa Investeerimispanga presidendi 16. oktoobri 2015. aasta otsus jätta OZ-i väidetava seksuaalse ahistamise tõttu esitatud kaebus rahuldamata.
4.    Jätta apellatsioonkaebus ülejäänud osas rahuldamata.
5.    Jätta Euroopa Investeerimispanga kohtukulud tema enda kanda ja mõista temalt välja OZ-i kohtukulud nii esimeses kohtuastmes kui ka apellatsioonimenetluses.
____________
1 ELT C 437, 18.12.2017.